Τανάγρα


 * * Το άρθρο αυτό αναφέρεται στην πόλη Τανάγρα. Για το ομώνυμο γένος ωδικών πτηνών βλ. τανάγρα (πτηνό).

H Τανάγρα είναι ένα από τα 4 δημοτικά διαμερίσματα που ορίζουν τον Δήμο Τανάγρας όπως αυτός σχηματίστηκε με το Νόμο 2539/1997 ή αλλιώς Νόμο Καποδίστρια. Αριθμεί συνολικά 1.102 κατοίκους.

Συμπεριλαμβάνει τους εξής οικισμούς:
 * την Τανάγρα, με 871 κατοίκους το 2001.
 * τον οικισμό Παναγία, με 231 κατοίκους, που βρίσκεται στο χώρο του στρατιωτικού αεροδρομίου της Τανάγρας.

Ιστορία
Ο Όμηρος αναφέρει την πόλη ως Γραία, ενώ υπήρχαν και οι ονομασίες Ποιμανδρία και Ποιμανδρίς, που οφείλονται στον μυθικό ιδρυτή της Ποίμανδρο, ήρωα του Τρωικού Πολέμου. Βρισκόταν στην εύφορη περιοχή του ανατολικού κάμπου της Θήβας, που ονομαζόταν Ταναγραϊκή ή Ταναγρική.

Αναφέρονται δύο «Μάχες της Τανάγρας», το 457 π.Χ. και το 426 π.Χ.. Το 456 π.Χ. η Τανάγρα καταλήφθηκε από τους Αθηναίους ύστερα από πολιορκία, και τα τείχη της κατεδαφίσθηκαν. Στη ρωμαϊκή εποχή ήταν αυτόνομη πόλη και μία από τις πλουσιότερες της Βοιωτίας: Εκτός από τη γεωργική παραγωγή, στην Τανάγρα άκμασε και η αγγειοπλαστική και η κεραμική τέχνη, όπως και η κηροπλαστική. Σε διάφορες εποχές γύρω από την κλασική ανάγονται οι περίφημες Ταναγραίες κόρες ή απλώς «Ταναγραίες», που είναι μικρά πήλινα αγαλματίδια γυναικείων μορφών. Στην πόλη αναφέρεται ότι υπήρχαν ιερά του Διονύσου, της Θέμιδας, της Αφροδίτης, του Απόλλωνα, του Κριοφόρου Ερμού και του Ερμού του Προμάχου.

Αρχαιολογία
Εκτός από ερείπια του τείχους και του θεάτρου, διασώθηκαν και αρκετά νομίσματα της Τανάγρας, αργυρά, στατήρες, δραχμές και οβολοί. Με υπόδειξη του Σ. Μαρινάτου και επιμέλεια του Θ. Σπυρόπουλου έγιναν ανασκαφές που έφεραν στο φως μυκηναϊκό νεκροταφείο, στο οποίο βρέθηκαν 32 θαλαμοειδείς τάφοι, ασύλητοι οι περισσότεροι. Οι τάφοι περιείχαν ζωγραφισμένες λάρνακες, που τους ξεχωρίζουν από την πλειονότητα των ανάλογων χώρων. Το νεκροταφείο χρονολογήθηκε στη VE III Β-Γ περίοδο, δηλαδή μεταξύ των ετών 1240 και 1170 π.Χ., ενώ οι σχετικές ανακαλύψεις ανακοινώθηκαν το 1969 και το 1970.

Το νόμισμα της Τανάγρας
thumb|right|150px|Αιγινίτικος στατήρας της Τανάγρας. 5ος αι. π.Χ. thumb|right|75px|Αιγινίτικο δίδραχμο της Τανάγρας. 5ος αι. π.Χ. Η Τανάγρα είχε κόψει νόμισμα, και αρκετά αρχαία κέρματα έχουν διασωθεί.
 * Ο αργυρός Αιγινίτικος στατήρας του 5ου αι. π.Χ. απεικονίζει μια Βοιωτική ασπίδα, ενώ η πίσω όψη φέρει τα γράμματα ΤΑ και απεικονίζει το μπροστινό μισό ενός αλόγου που φοράει χαλινάρι και κάνει άλμα. Έχει διάμετρο 21 χιλ. και ζυγίζει 12,01 γραμ..
 * Το αργυρό Αιγινίτικο δίδραχμο της ίδιας εποχής έχει τα ίδια χαρακτηριστικά, ενώ το άλογο είναι αχαλίνωτο. Έχει διάμετρο 13,5 χιλ. και ζυγίζει 3,14 γραμ..

Παραπομπές
Κατηγορία:Δήμος Τανάγρας Ταναγρα Κατηγορία:Πόλεις της αρχαίας Βοιωτίας Τανάγρα Βοιωτίας

Tanagra Tanagra Tanagra Tanagra (ciudad) Tanagra (ville) Tanagra Tanagra Tanagra Tanagra Tanagra Танагра Tanagra Танагра